
84                                                                  DR 30.7.2018                                                       

 
Kedua, mari kita terus berusaha menjadi negara yang baik yang senantiasa 

meletakkan accountability dan kebertanggungjawaban itu sebagai suatu perkara yang perlu 
dilaksanakan oleh semua pihak.  

Ketiga, mari kita membina keamanan dalam negara kita ini dengan kita meletakkan 
keharmonian dan kesaksamaan seluruh masyarakat itu sebagai tanggungjawab kita bersama 
dan keempat ialah kemakmuran dari segi ekonomi. 

Tuan Yang di-Pertua, mari kita meneruskan bagaimana kita perlu melihat tugas kita 
sebagai seorang ahli politik yang kita meletakkan kejujuran dan amanah itu sebagai neraca 
yang akan melihat sama ada kita ini orang yang boleh dipercayai oleh masyarakat ataupun 
tidak. Jangan lagi kita berbohong di atas pentas politik, jangan lagi kita menjadikan fitnah itu 
sebagai makanan kita ketika mana kita berkempen. 

Ketika pilihan raya umum yang lepas, banyak suara-suara yang sangat kita sedih 
dan pilu apabila mendengar di antara ahli-ahli politik ini yang bercakap dalam keadaan 
mereka tidak mengetahui apa yang diberi maklum itu kepada rakyat sehinggalah sebahagian 
rakyat mempercayai tuduhan-tuduhan dan fitnah. Seperti mana juga PAS menerima fitnah 
besar, menerima wang daripada pihak tertentu sebanyak RM90 juta. 

Tuan Yang di-Pertua, mari kita membuang sikap yang disebut kriteria politikus yang 
populis iaitu berjanji di luar kemampuan, memasarkan janji manifesto yang seindah bulan dan 
bintang sedangkan ia tidak mampu dilaksanakan. Tidak mengapa tidak menunaikan janji asal 
beroleh sokongan yang melimpah ruah. Kedua, politikus yang populis ini lebih tertumpu 
kepada hebahan isu-isu hangat untuk menjentik emosi rakyat tanpa menyediakan pelan 
penyelesaian yang konstruktif.  

Tuan Yang di-Pertua, dalam Islam, Islam tidak menghargai sikap dan watak yang 
suka menabur janji. Namun Islam menekankan sikap menunaikan janji seperti mana yang 
disebut oleh Allah SWT dalam Al-Quran. 

Tuan Yang di-Pertua, saya juga ingin memberi penegasan bahawa kita menyokong 
segala usaha yang dibuat oleh pihak kerajaan khususnya untuk mempertingkatkan 
pemahaman syariah dan Islam di kalangan penduduk khususnya umat Islam di negara ini. 
Indeks Syariah Malaysia yang diperkenalkan kerajaan sebelum ini perlu diperluaskan perlu 
dilaksanakan dengan tidak ada suatu pun kerugian jika kita laksanakan perkara yang 
bermanfaat ini.  

Kita pada hari ini, PAS bersetuju menyokong penuh Jawatankuasa Tertinggi Institusi 
Hal Ehwal Islam Peringkat Persekutuan yang telah diumumkan penubuhannya oleh 
Penyimpan Mohor Besar Raja-Raja yang dikeluarkan pada 30 Julai iaitu hari ini. Kami 
mencadangkan supaya Jabatan Kemajuan Islam Malaysia iaitu JAKIM dinaiktarafkan 
menjadi Suruhanjaya Kemajuan Islam yang menjadi suatu badan besar untuk mengurus hal 
ehwal umat Islam di negara ini. 

Tuan Yang di-Pertua, berbalik kepada isu yang juga saya ingin sentuh khususnya 
bagi penduduk-penduduk Daerah Sik dan sudah pastilah melibatkan juga penduduk-
penduduk iaitu mereka penoreh getah 600,000 keluarga penoreh getah sama ada yang 
tinggal di Daerah Sik, di daerah-daerah lain daripada Johor hingga ke Perlis, Sabah dan 
Sarawak. Mereka hari ini menunggu bagaimana kerajaan dalam usaha mereka untuk 
menyelesaikan masalah penurunan harga komoditi getah yang sangat tidak terkawal hari ini. 

◼1800 

Kita mencadangkan pelbagai kaedah dan langkah yang sangat konstruktif untuk 
kerajaan melihat, khususnya kita memohon supaya kerajaan memperuntukkan dana khas 
negara berjumlah RM1.6 bilion untuk membantu melaksanakan Skim Harga Lantai kepada 
RM4 sekilogram. Jumlah itu tidak terlalu besar dibandingkan penerimaan manfaat seramai 
lebih kurang 600,000 keluarga penoreh getah.  

Tuan Yang di-Pertua, yang terakhir. Saya ingin menyentuh hal yang berkaitan 
dengan pelaksanaan UEC yang diuar-uarkan akan dilaksanakan pada tahun ini. Saya 
menyatakan bahawa marilah pihak kerajaan dengan penuh teliti, tidak melaksanakan UEC 
ini dengan tergopoh-gapah.  

 



Kedua, mari kita terus berusaha menjadi negara yang baik yang senantiasa. meletakkan accountability dan kebertanggungjawaban itu sebagai suatu perkara yang perlu dilaksanakan oleh semua pihak. Ketiga, mari kita membina keamanan dalam negara kita ini dengan kita meletakkan keharmonian dan kesaksamaan seluruh masyarakat itu sebagai tanggungjawab kita bersama dan keempat ialah kemakmuran dari segi ekonomi. Tuan Yang di-Pertua, mari kita meneruskan bagaimana kita perlu melihat tugas kita sebagai seorang ahli politik yang kita meletakkan kejujuran dan amanah itu sebagai neraca yang akan melihat sama ada kita ini orang yang boleh dipercayai oleh masyarakat ataupun tidak. Jangan lagi kita berbohong di atas pentas politik, jangan lagi kita menjadikan fitnah itu sebagai makanan kita ketika mana kita berkempen. Ketika pilihan raya umum yang lepas, banyak suara-suara yang sangat kita sedih dan pilu apabila mendengar di antara ahli-ahli politik ini yang bercakap dalam keadaan mereka tidak mengetahui apa yang diberi maklum itu kepada rakyat sehinggalah sebahagian rakyat mempercayai tuduhan-tuduhan dan fitnah. Seperti mana juga PAS menerima fitnah besar, menerima wang daripada pihak tertentu sebanyak RM90 juta. Tuan Yang di-Pertua, mari kita membuang sikap yang disebut kriteria politikus yang populis iaitu berjanji di luar kemampuan, memasarkan janji manifesto yang seindah bulan dan bintang sedangkan ia tidak mampu dilaksanakan. Tidak mengapa tidak menunaikan janji asal beroleh sokongan yang melimpah ruah. Kedua, politikus yang populis ini lebih tertumpu kepada hebahan isu-isu hangat untuk menjentik emosi rakyat tanpa menyediakan pelan penyelesaian yang konstruktif. Tuan Yang di-Pertua, dalam Islam, Islam tidak menghargai sikap dan watak yang suka menabur janji. Namun Islam menekankan sikap menunaikan janji seperti mana yang disebut oleh Allah SWT dalam Al-Quran. Tuan Yang di-Pertua, saya juga ingin memberi penegasan bahawa kita menyokong segala usaha yang dibuat oleh pihak kerajaan khususnya untuk mempertingkatkan pemahaman syariah dan Islam di kalangan penduduk khususnya umat Islam di negara ini. Indeks Syariah Malaysia yang diperkenalkan kerajaan sebelum ini perlu diperluaskan perlu dilaksanakan dengan tidak ada suatu pun kerugian jika kita laksanakan perkara yang bermanfaat ini. Kita pada hari ini, PAS bersetuju menyokong penuh Jawatankuasa Tertinggi Institusi Hal Ehwal Islam Peringkat Persekutuan yang telah diumumkan penubuhannya oleh Penyimpan Mohor Besar Raja-Raja yang dikeluarkan pada 30 Julai iaitu hari ini. Kami mencadangkan supaya Jabatan Kemajuan Islam Malaysia iaitu JAKIM dinaiktarafkan menjadi Suruhanjaya Kemajuan Islam yang menjadi suatu badan besar untuk mengurus hal ehwal umat Islam di negara ini. Tuan Yang di-Pertua, berbalik kepada isu yang juga saya ingin sentuh khususnya bagi penduduk-penduduk Daerah Sik dan sudah pastilah melibatkan juga penduduk- penduduk iaitu mereka penoreh getah 600,000 keluarga penoreh getah sama ada yang tinggal di Daerah Sik, di daerah-daerah lain daripada Johor hingga ke Perlis, Sabah dan Sarawak. Mereka hari ini menunggu bagaimana kerajaan dalam usaha mereka untuk menyelesaikan masalah penurunan harga komoditi getah yang sangat tidak terkawal hari ini. 1800. Kita mencadangkan pelbagai kaedah dan langkah yang sangat konstruktif untuk kerajaan melihat, khususnya kita memohon supaya kerajaan memperuntukkan dana khas negara berjumlah RM1.6 bilion untuk membantu melaksanakan Skim Harga Lantai kepada RM4 sekilogram. Jumlah itu tidak terlalu besar dibandingkan penerimaan manfaat seramai lebih kurang 600,000 keluarga penoreh getah. Tuan Yang di-Pertua, yang terakhir. Saya ingin menyentuh hal yang berkaitan dengan pelaksanaan UEC yang diuar-uarkan akan dilaksanakan pada tahun ini. Saya menyatakan bahawa marilah pihak kerajaan dengan penuh teliti, tidak melaksanakan UEC ini dengan tergopoh-gapah.